Папа на заканчэньне Году веры: паставіць Хрыста ў цэнтар жыцьця Сваю гамілію падчас Еўхарыстыі ва ўрачыстасьць Хрыста Валадара Сусьвету 24 лістапада 2013 году Папа Францішак прысьвяціў цэнтральнаму месцу Госпада Ісуса Хрыста ў жыцьці чалавека і гісторыі. Гэтае набажэнства сталася ўрачыстым заканчэньнем Году веры, які быў абвешчаны Бенядыктам XVI, паведамляе Беларуская рэдакцыя Ватыканскага радыё. Выстаўленьне сьвятых рэліквіяў апостала Пятра.Перад пачаткам сьв. Імшы на плошчы сьв. Пятра, упершыню для публічнага ўшанаваньня былі выстаўлены рэліквіі вярхоўнага апостала Пятра, зьмешчаныя ў сьпецыяльную бронзавую скрыню. Рэліквіяр быў урачыста вынесены ў працэсіі і ўсталяваны каля галоўнага алтара.